“ศูนย์โควิด-19” เตรียมชงครม.เลื่อนหยุดสงกรานต์ไป ก.ค.-ปิดสถานบันเทิง 2 ทุ่ม!
“ศูนย์โควิด-19” เตรียมชงครม.เลื่อนหยุดสงกรานต์ไป ก.ค.-ปิดสถานบันเทิง 2 ทุ่ม!
“ศูนย์โควิด-19” เตรียมชงครม.เลื่อนหยุดสงกรานต์ไป ก.ค.-ปิดสถานบันเทิง 2 ทุ่ม!
16 มี.ค. 2563

ผู้สื่อข่าวรายงานว่า วันนี้ (16 มี.ค.63) ที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโควิด-19 ซึ่งมีพล.อ.ประยุทธ์ จันทร์โอชา นายกรัฐมนตรีเป็นประธานได้เสนอให้เลื่อนวันหยุดเทศกาลสงกรานต์ในปีนี้ 13-15 เม.ย.63 ออกไปเป็นเดือนก.ค.63 แทน รวมทั้งการเสนอให้ปิดสถานบันเทิงในเวลา 20.00 น. และให้ปิดมหาวิทยาลัยทั่วประเทศ โดยเปลี่ยนการสอนเป็นรูปแบบ online แทน ตั้งแต่วันที่ 1 เม.ย.63 จนกว่าสถานการณ์จะกลับเข้าสู่ภาวะปกติ โดยเตรียมเสนอให้ที่ประชุมคณะรัฐมนตรี (ครม.) พิจารณา
ขณะที่เฟซบุ๊กส่วนตัวของ น.ส.ไตรศุลี ไตรสรณกุล รองโฆษกประจำสำนักนายกรัฐมนตรี ได้โพสต์ข้อความล่าสุด โดยระบุว่า “ยกเลิกวันหยุดสงกรานต์ 13-14-15 เม.ย. นี้ เดี๋ยวจะมีการชดเชยวันหยุดให้ทีหลัง”

เช่นเดียวกับ น.ส.รัชดา ธนาดิเรก รองโฆษกประจำสำนักนายกรัฐมนตรี ที่ระบุผ่านทางทวิตเตอร์ว่า ที่ประชุมคณะกรรมการบริหารสถานการณ์โควิด-19 เลื่อนวันหยุดสงกรานต์ออกไป เพื่อเพิ่มระยะห่างทางสังคม ลดการเคลื่อนย้ายคนทั้งในประเทศ และ ออกนอกประเทศ
